Ida-Harju praostkond

**Ida-Harju praostkond** on EELK Põhja-Eesti piiskopkonna praostkond Harjumaal.

Evangeelse luterliku kiriku praostkond Harjumaal moodustati 1628. aastal ja  1650. aastal jagati Harjumaa kaheks praostkonnaks. 

## Kogudused
Tänapäeval on EELK Ida-Harju praostkonnas 11 kogudust: 
*Harju-Jaani Ristija Johannese kogudus
*Juuru Mihkli kogudus
*Jõelähtme Püha Neitsi Maarja kogudus
*Jüri kogudus
*Kose Püha Nikolause kogudus
*Kuusalu Laurentsiuse kogudus
*Leesi Katariina kogudus
*Loksa Püha Neitsi Maarja kogudus
*Prangli kogudus
*Randvere kogudus
*Tuhala Kaarli kogudus

## Ajalugu

1627. aastal nimetas Rootsi kuningas Gustav II Adolfi poolt Eestimaale kohalikku kirikuelu reformima saadetud Västeråsi piiskop Johannes Rudbeckius Eestimaal ametisse Eestimaa Provintsiaalkonsistooriumile allunud maapiirkondade praostid, sh Harju praostkonda. Evangeelse luterliku kiriku Harju praostkond moodustati 1628. aastal. 1650. aastal jagati Harjumaa kaheks praostkonnaks: 
*Ida-Harju  praostkond – Jaani, Jüri, Juuru, Jõelähtme, Kose ja Kuusalu kihelkond;
*Lääne-Harju praostkond – Toomkogudus, Hageri, Keila, Madise, Nissi ja Rapla kihelkond.

1832. aasta 28. detsembri Uue evangeelse luteri kiriku seadusega moodustati Venemaa keisririigis konsistooriumiringkonnad, VELK Eestimaa konsistooriumiringkonnas olid Ida-Harju praostkonnas  (saksa keeles *Propst-Sprengel Ost-Harrien*):
*Juuru Mihkli kogudus, Juuru kirikus (*Jörden*)
*Jõelähtme Püha Neitsi Maarja kogudus, Jõelähtme Püha Neitsi Maarja kirik, Randvere kogudus, abikirikuga Randvere kirikus ja Prangli saarel (*Jegelecht, Filial Randfer und Wrangelsholm*)
*Jüri kogudus, Vaskjala kirikus ja Jüri kirikus (*St. Jürgens*)
*Harju-Jaani Ristija Johannese kogudus, Harju-Jaani kirikus (*St. Johannis*)
*Kose Püha Nikolause kogudus, Kose Püha Nikolause kirik (*Kosch*)
*Kuusalu Laurentsiuse kogudus Kuusalu Püha Laurentsiuse kirik, abikirikud Jumindal ja Loral (*Kusal, Filial Lora und Jummida*).

20. sajandi alguses olid Harjumaa Ida-Harju praostkonna  kirikukihelkonnad: Kuusalu kihelkond, Jüri kihelkond, Jõelähtme kihelkond, Jaani kihelkond, Kose kihelkond, Juuru kihelkond.
### Ida-Harju praostkonna praostid
*1638–1641 Heinrich Stahl, ühise Lääne-Harju ja Ida-Harju praostkonna praost
*Helmold zur Mühlen, Harju praost ja Keila Miikaeli koguduse pastor (1641–1648)
*Justus Heinrich Oldekop (1631–1686), Ida-Harju praostkonna praost ja Tallinna Toompea saksa koguduse pastor
*1672–1675, Caspar Lessius, Ida-Harju praostkonna praost ja Kuusalu koguduse pastor  1658–1675
*1683–1695, Johannes Justus Ludwig (1622–1695),  Ida-Harju praostkonna praost ja Juuru koguduse pastor 1651–1695
*1740, Hermann Johann Heitzig, Ida-Harju praostkonna praost   ja Kose Püha Nikolause koguduse pastor 1710–1740
*1742–1748, Anton Thor Helle, Ida-Harju praostkonna praost, Jüri koguduse pastor 1713–1748
*1749–1771, Carl Bernhard Ehinger (1705–1771), Ida-Harju praostkonna praost  ja Juuru Mihkli koguduse pastor 1729–1771
*1771–1784, Johann Heinrich Schwabe, Ida-Harju praostkonna praost  ja Kose Püha Nikolause koguduse pastor 1745–1784
*...
*1798–1819, Johannes Heinrich Felicius vanem
*...
*1860–1863, Eduard Ahrens, Ida-Harju praostkonna praost 
*...
*1873–1901, Woldemar Friedrich Kentmann, Ida-Harju praostkonna praost, Eestimaa Konsistooriumi assessor
*1902–1903, Carl Paul Martin Hasselblatt, Ida-Harju praostkonna praost
*1904–1917, Rudolf Adam Winkler, Ida-Harju praostkonna praost
*1917–1920, Oskar Ernst Emil Tomberg, Ida-Harju praostkonna praost
*1920–1928, Harald Põld, Ida-Harju praostkonna praost 
*1929–1935, Christfried Brasche, Ida-Harju praostkonna praost 
*1935–1944, Jakob Aunver, Ida-Harju praostkonna praost 
*1948–1953, Albert Roosvalt, Ida-Harju praostkonna praost 
*1953–1962 Evald Saag, Ida-Harju praostkonna praosti kt 
*1978–1982, Esra Rahula, Ida-Harju praostkonna praost 
*1982–1996, Harri Rein, Ida-Harju praostkonna praost
*1996–1997, Jüri Raudsepp, Ida-Harju praostkonna praosti kt
*1997–1998, Jüri Vallsalu, Ida-Harju praostkonna praosti kt ja Hageri koguduse õpetaja
*1998–1999, Jaanus Jalakas, Ida-Harju praostkonna praost ja Kuusalu koguduse õpetaja
*1999–2000, Jüri Vallsalu, Ida-Harju praostkonna praosti kt ja Hageri koguduse õpetaja
*2000–2007, Jaanus Jalakas, Ida-Harju praostkonna praost ja Kuusalu koguduse õpetaja
*2007–2011, Tanel Ots, Ida-Harju praostkonna praost ja Jüri koguduse õpetaja
*2011, Mare Palgi, Ida-Harju praostkonna praosti kt ja Kose koguduse õpetaja
*2011–2013, Tauno Kibur, Ida-Harju praostkonna praost ja Juuru koguduse õpetaja
*2013, Mare Palgi, Ida-Harju praostkonna praosti kt 
*2013–2018, Jaanus Jalakas, Ida-Harju praostkonna praost
*2018–2019, Margus Kirja, Ida-Harju praostkonna praosti kt ja Jõelähtme koguduse õpetaja
*2019–2024, Margus Kirja, Ida-Harju praostkonna praost
*2024–, Tanel Ots, Ida-Harju praostkonna praost

## Viited

## Kirjandus
*Eduard Paucker, Ehstlands Kirchen und Prediger seit 1848: Im Anschlusz an "Ehstlands Geistlichkeit von H. R. Paucker", Reval 1885, seite 4